text: Massevis af døde sæler
  29 september 2014 kl. 12.52
  Fiskeri- og Søfartsmuseet i Esbjerg slår alarm, efter der er fundet massevis af døde sæler.
  De døde sæler er fundet i weekenden og i dag, oplyser Fiskeri- og Søfartsmuseet i Esbjerg.
  De fleste sæler er fundet på Skallingen og på Fanø.
  Årsagen til at sælerne er døde vides ikke.
  Fiskeri- og Søfartsmuseet sender derfor nogle døde sæler til undersøgelse på DTU Veterinærinstituttet i København.
  